Loomasööda hinnatõus ja teravilja kasutamine energia tootmiseks kergitab arvatavasti tuleval aastal lihasaaduste hinda viiendiku võrra.    Wõro Kommertsi juhataja Kaido Kaare ütleb, et Eestis pole viimastel kuudel liha kokkuostuhinnad küll tõusnud, kuid piiri tagant tuleb seda juba praegu kallimalt osta, mistõttu hinnatõusust pääsu pole, kirjutab SL Õhtuleht.    Loomakasvatajad on Kaarele kurtnud, et söödavilja hind on aastaga  kahekordistunud: Et seakasvatus põhinebki jõusöödal, siis peaks sealiha hind olema oluliselt kõrgem.    Kaido Kaare arvates jääb hinnatõus ilmselt tuleva aasta esimesse kvartalisse. Esialgu ennustas ta toormest tulenevaks hinnatõusuks 1015%, kuid pole võimatu, et kallineva gaasi, elektri ja suurema aktsiisi tõttu võib hind kerkida hoopis 20%.    Delfi.ee